# Jorge Cori Tello

Jorge Cori Tello (nascut a Lima, 2 de juliol de 1995), és un jugador d'escacs peruà, que té el títol de Gran Mestre des de 2010. És el germà petit de la WGM Deysi Cori, i prodigi dels escacs, atès que és el 10è jugador més jove de la història en assolir el títol de GM.
A la llista d'Elo de la FIDE del març de 2022, hi tenia un Elo de 2652 punts, cosa que en feia el jugador número 1 (en actiu) en el rànquing absolut del Perú. El seu màxim Elo va ser de 2689 punts, a la llista del novembre de 2018.

## Resultats destacats en competició

Jorge Cori participa en torneigs d'escacs des dels set anys (2002). Va guanyar el Campionat Panamericà Sub-10 (2005), Sub-12 (2006), Sub-14 (2008) i Sub-18 (2009). El 2009 va guanyar, empatat amb Federico Perez Ponsa, el Memorial Duchamp a Buenos Aires.
Va aconseguir un gran èxit fou al Campionat del món d'escacs de la Joventut de 2009, celebrat a Antalya, Turquia, entre l'11 i el 23 de novembre, on va aconseguir guanyar el títol mundial Sub-14 La seva germana gran, Deysi Cori, també es va proclamar campiona del món el 2009, en categoria Sub-16 femenina.
Va aconseguir la tercera i definitiva norma de GM a l'edat de 14 anys i dos mesos (el títol li va ser reconegut oficialment al Congrés FIDE de Sofia a l'abril de 2010). És el 10è en la llista de jugadors que han obtinguit amb menys edat el títol de Gran Mestre.
El 2011 es proclamà Campió del món Sub-16, a Caldas Novas.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, tot i que fou eliminat en primera ronda per Paco Vallejo (1½-2½).
El juny del 2012 es proclamà campió de l'Actius de Santa Coloma de Queralt amb 7½ de 8 partides per davant de Miguel Muñoz Pantoja i d'Orelvis Pérez Mitjans, i tercer al Memorial Josep Lorente (el campió fou Orelvis Pérez Mitjans).
El setembre de 2013 empatà al segon lloc amb Vladímir Potkin, Jan Gustafsson i Burak Firat al XVI Obert Internacional d'Escacs de Sants, Hostafrancs i Bordeta, amb una puntuació de 8 sobre 10, en un torneig on hi havia 23 GMs i 28 MIs (el campió fou Baskaran Adhiban). Aquest any es proclamà vencedor del Circuit Català d'Oberts Internacionals d'Escacs. El desembre, va competir a la categoria sub-18 oberta del Campionat del món juvenil a Al Ain, on hi va fer 8/11 punts i hi acabà en quart lloc.
El juliol de 2014, fou segon al XXXIV Obert Internacional "Vila de Benasc", rere Hrant Melkumian i per damunt de Miquel Illescas. El juliol de 2015 fou tercer a l'Obert de Benasc amb 8 punts de 10, empatant amb els Grans Mestres Julio Granda Zúñiga, Daniel Naroditsky, Sergey Grigoriants, Ievgueni Romànov i Tal Baron, i a mig punt del campió Baskaran Adhiban.
Els desembre de 2015 fou 1-4t del Memorial Carlos Torre amb 7 punts de 9, els mateixos punts que el campió Lázaro Bruzón.
L'agost de 2016 fou campió del 34è Obert d'Andorra destacat amb 7½ punts de 9, i fou 1-6è (tercer en el desempat) del XVIII Obert de Sants amb 8 punts de 10 empatat amb Ma Qun, Wan Yunguo, Krishnan Sasikiran, Cristhian Cruz i Jules Moussard. El juliol de 2017 va guanyar l'Obert de Sitges, per damunt del rus Serguei Vólkov.

## Referències

* ↑ «Cori T., Jorge FIDE Chess Profile». FIDE. [Consulta: 16 abril 2011].
* 1 2 «Nota biogràfica de Jorge Cori Tello» (en anglès). Chessgames.com. [Consulta: 1r març 2014].
* 1 2 «Jorge Cori becomes the youngest grandmaster» (en anglès). chessdom.com. Arxivat de l'original el 2017-08-10. [Consulta: 16 abril 2011].
* ↑ «"Rànquing d'escaquistes per federació: Perú"» (en anglès). lloc web de la FIDE. [Consulta: 4 març 2022].
* ↑ «Evolució Elo de Jorge Cori Tello» (en anglès). FIDE consulta= 5 d'abril de 2020.
* ↑ «Deysi Cori y Jorge Cori: Campeones mundiales» (en castellà). torneosajedrez.com. Arxivat de l'original el 2009-12-15. [Consulta: 27 novembre 2009].
* 1 2 «Campionats del món per edats: campions» (en portuguès). brasilbase. [Consulta: 10 febrer 2014].
* ↑ «Deysi Cori se coronó campeona mundial de Ajedrez en Turquía» (en castellà). elcomercio.pe, 21-11-2009. [Consulta: 16 abril 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «Jorge Cori Campió en el X Torneig Obert d'escacs actius». Arxivat de l'original el 25 de maig 2015. [Consulta: 25 maig 2015]. (castellà)
* ↑ «Classificació i resultats X Obert». chess-results.com. [Consulta: 25 maig 2015].
* ↑ «Resultats i classificació III Memorial». chess-results.com. [Consulta: 19 agost 2015].
* ↑ «Adhiban wins Barcelona Sants Open» (en anglès). chessvibes.com, 02-09-2013. Arxivat de l'original el 2014-02-05. [Consulta: 1r març 2014].
* ↑ Butlletí d'Escacs de la FCE, núm.151, pàg. 87
* ↑ «WYCC sub-18 Open Classic». Chess-Results. [Consulta: 5 abril 2020].
* ↑ «Benasque: venció Melkumian» (en castellà). ChessBase. [Consulta: 25 desembre 2014].
* ↑ «Adhiban gana el Open de Benasque 2015». chessbase.com. [Consulta: 14 agost 2015].
* ↑ «Lázaro Bruzón gana por tercera vez consecutiva el torneo de ajedrez Carlos Torre Repetto». [Consulta: 25 desembre 2015]. (castellà)
* ↑ «Jorge Cori gana Abierto de Andorra 2016». chessbase.com. [Consulta: 12 agost 2016].
* ↑ «34 Andorra Open». http://chess-results.com.+[Consulta: 11 agost 2016].
* ↑ «XVIII Open Internacional d'escacs de Sants, Hostafrancs i la Bordeta». http://chess-results.com.+[Consulta: 29 agost 2016].
* ↑ «Rècord de participació a l'Obert Internacional de Sitges». Federació Catalana d'Escacs, 24-07-2017 [Consulta: 26 desembre 2024].
* ↑ «47è Obert de Sitges, classificació final». Chess. [Consulta: 26 desembre 2024].